Barquisimeto
<s>Barquisimeto je glavni grad savezne države Lara na sjeverozapadu Venecuele.</s><s>Sa svojih 936,065 stanovnika  je četvrti po veličini venecuelanski grad iza Caracasa, Maracaiba i Valencie.</s>

<s>Geografske i klimatske karakteristike</s>

<s>Barquisimeto leži na nadmorskoj visini od 566 metara, u širokoj kotlini rijeke Turbio.</s><s>Grad  ima toplu klimu (srednja prosječna temperatura iznosi 24 °C) ali ga osvježavaju suhi vjetrovi.</s>

<s>Historija</s>

<s>Barquisimeto je jedan od najstarijih venecuelskih gradova, kog je 1552. osnovao tadašnji španjolski privremeni guverner Juan de Villegas, i nazvao Nueva Segovia, po svom rodnom gradu u Španjolskoj.</s><s>Ubrzo nakon osnivanja grada, otkriveno je zlato pored lokaliteta San Felipe i Los Teques.</s><s>U tim rudnicima isprva su radili crni robovi, koji su pobunili, njihovu bunu ugušio je kapetan Diego de Losada, negdje prije 1569. kad su zaprijetili Nueva Segoviji.</s><s>U isto to vrijeme pobunili su se i lokalni Jirajara indijanci, koji su uspjeli odoljevati sve do 1628.</s>

<s>Grad je 1561. napao i zauzeo konkvistador Lope Agirre, ali ga nije uspio zadržati jer su agirrovi ljudi prihvatili kraljevsko pomilovanje i napustili ga, pa su on i njegova kći tragično završili.</s><s>Grad je bio gotovo uništen u potresu koji ga je pogodio 1812., razaran je i za rata za nezavisnost, a i kasnije u građanskim ratovima tokom 19. vijeka.</s>

<s>Znamenitosti</s>

<s>U samom centru grada nalazi se neboder visok 70 metara, sagrađen 1952., u znak sjećanja na 400. godišnjicu grada.</s><s>Grad ima Univerzitet Lisandro Alvarado koji je univerzitetski status stekao 1968.</s><s>Za Barquisimeto često kažu da je muzička prijestolnica Venezuele, jer je rodni grad muzičara kao što su tenor Aquiles Machado i dirigent Gustavo Dudamel.</s>

<s>Privreda i transport</s>

<s>Barquisimeto je zbog svog strateškog položaja između centralnih i zapadnih dijelova Venecuele ubrzo izrastao u jedan od najvećih venecuelanskih gradova, kao transportno-trgovački centar.</s><s>On je dugo vremena bio i centar poljoprivredno - stočarskog kraja, u kom se na velikim površinama uzgaja sisal, kakao, šećerna trska, kava i goveda.</s><s>U 1960-ima je izrastao industrijski centar, u kom se proizvodi užad, 
prehrambeni proizvodi, cement i drugi artikli.</s>

<s>Grad ima i aerodrom Jacinto Lara (IATA: BRM, ICAO: SVBM) sa vezama prema svim većim gradovima u zemlji.</s>

<s>Izvori</s>

<s>Vanjske veze</s>

<s>Barquisimeto na portalu Encyclopedia Britannica  
 Barquisimeto</s>

<s>Gradovi u Venezueli</s>

